Diari Oficial de la Generalitat Valenciana


Sumari del DOGV 4217, del 26-03-2002 (2002/2646)

Informació pública del desenvolupament de la unitat d'execució de sòl urbà situada al polígon 3 de la partida Deveses, integrada per alternativa tècnica de programa de la unitat d'execució, pla de reforma interior, annex d'homologació i avantprojecte d'urbanització de l'àmbit de l'actuació integrada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4217

Data del DOGV
:   26-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2646


Organisme emissor
:   Ajuntament de Dénia

Tipus de document
:   Anunci

Informació pública del desenvolupament de la unitat d'execució de sòl urbà situada al polígon 3 de la partida Deveses, integrada per alternativa tècnica de programa de la unitat d'execució, pla de reforma interior, annex d'homologació i avantprojecte d'urbanització de l'àmbit de l'actuació integrada. [2002/X2646]
  
La mercantil Ones d'Arena, SL, representada pel senyor Salvador Bertó García, ha sol·licitat el desenvolupament de la unitat d'execució de sòl urbà situada al polígon 3 de la partida Deveses, integrada per alternativa tècnica de programa de la unitat d'execució, pla de reforma interior, annex d'homologació i avantprojecte d'urbanització de l'àmbit de l'actuació integrada, a l'empara del que preveu la Llei 6/1994, de 15 de novembre, de la Generalitat Valenciana, reguladora de l'Activitat Urbanística (DOGV nº 2.394, de 24 de novembre de 1994).
  
En aplicació del que estableix l'article 46.3 de la LRAU, escau sotmetre el programa esmentat, amb tota la documentació annexa, a informació pública per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant el termini esmentat, les persones interessades en aquest procediment podran formular qualssevol al·legacions que els convinga segons dret, així com altres alternatives tècniques; en aquest cas es presentarà una caució de sis mil deu euros amb dotze cèntims (6.010,12 euros). Aquesta pròrroga es publicarà al tauler d'edictes d'aquest ajuntament, i es comunicarà a aquelles persones que hi hagueren presentat proposicions juridicoeconòmiques.
  
La referida documentació així com l'expedient administratiu podran ser consultats a les oficines municipals de l'Àrea de Planejament Estratègic i Gestió Urbanística, situada a la Ronda de les Muralles nº 42 (antic institut de Formació Professional), els dies hàbils de 09.00 a 13.00 hores.
  
Les al·legacions que, si fa el cas, foren formulades, seran presentades davant l'Ajuntament de Dénia, dirigides a l'Àrea de Planejament Estratègic i Gestió Urbanística.
  
Els propietaris i titulars de dret afectats per la reparcel·lació forçosa estan obligats d'exhibir els títols que tinguen i declarar les situacions jurídiques que coneguen i afecten llurs finques.
  
Per últim, mitjançant el present, segons que preceptua l'article 46, paràgrafs quart i cinquè de la citada Llei 6/1994, es posa en coneixement de les persones interessades que el termini de cinc dies hàbils per presentar les proposicions juridicoeconòmiques comença el dia hàbil següent a l'acabament del termini de 20 dies adés esmentat. Durant el termini esmentat podran formular-se les referides proposicions a l'Ajuntament de Dénia, en horari de 09.00 a 13.00 hores. Finalitzat aquest segon termini, el dia hàbil següent, excepte si fóra dissabte, i en aquest cas haurà d'entendre's el dia hàbil immediat posterior, tindrà lloc l'acte d'obertura de pliques a les oficines municipals de l'Àrea de Planejament Estratègic i Gestió Urbanística.